b'\n_START_ARTICLE_\nSpalin\xc4\x97\n_START_SECTION_\nVystymosi ciklas\n_START_PARAGRAPH_\nPatel\xc4\x97 tarpviet\xc4\x97je padeda apie 10-15 t\xc5\xabkst. kiau\xc5\xa1ini\xc5\xb3 ir po to \xc5\xbe\xc5\xabva. \xc5\xa0liau\xc5\xbeiodama oda ji sukelia stipr\xc5\xb3 nie\xc5\xbeul\xc4\xaf. Sergantieji enterobioze miegodami kaso nie\xc5\xbein\xc4\x8dias vietas, tod\xc4\x97l kiau\xc5\xa1in\xc4\x97liai lengvai patenka ant pir\xc5\xa1t\xc5\xb3, ypa\xc4\x8d \xc4\xaf panages. Sergatysis neramiai miega, tod\xc4\x97l atsiranda bloga savijauta, ma\xc5\xbe\xc4\x97ja darbingumas, gali pasireik\xc5\xa1ti nerviniai sutrikimai._NEWLINE_Nesilaikant higienos reikalavim\xc5\xb3, kiau\xc5\xa1in\xc4\x97liai gali patekti \xc4\xaf burn\xc4\x85, taip pat ant patalyn\xc4\x97s ir aplinkini\xc5\xb3 daikt\xc5\xb3. V\xc4\x97liau plonojoje \xc5\xbearnoje \xc4\xafvyksta apvaisinimas ir patel\xc4\x97 su subrendusiais bei apvasintais kiau\xc5\xa1in\xc4\x97liais migruoja prie analin\xc4\x97s angos, ir nakt\xc4\xaf, kai susilpn\xc4\x97ja analin\xc4\x97s angos sfinkterio tonusai, i\xc5\xa1\xc5\xa1liau\xc5\xbeia \xc4\xaf i\xc5\xa1or\xc4\x99. Ir ciklas v\xc4\x97l prasideda i\xc5\xa1 naujo. Spalin\xc4\x97s gyvena apie 1 m\xc4\x97n. Jei per t\xc4\x85 laik\xc4\x85 i\xc5\xa1 naujo neapsikre\xc4\x8diama, tai pagyjama ir be specialaus gydymo.\n_START_SECTION_\nProfilaktika\n_START_PARAGRAPH_\nDid\xc5\xbeiausi\xc4\x85 d\xc4\x97mes\xc4\xaf reikia skirti higienos laikymuisi. Lengviausia apsikre\xc4\x8dia vaikai, tod\xc4\x97l b\xc5\xabtina tikrinti j\xc5\xb3 rankas, panages, pratinti, kad jie jas plaut\xc5\xb3si su vandeniu ir muilu. Keisti, skalbti ir kar\xc5\xa1tu lygintuvu lyginti apatines kelnaites, nuolat valyti patalpas.'